Proprietar dasturiy taʼminot
Proprietar dasturiy taʼminot (inglizcha: proprietary software, yaʼni „patentlangan, xususiy, tekin boʻlmagan dasturiy taʼminot“) — muallifning xususiy mulki boʻlib, erkin dasturiy taʼminot (inglizcha: Free software yoki open source software) talablarini qanoatlantirmaydigan dasturiy mahsulotlar. Ushbu dasturiy taʼminot muallifi yoki uning qonuniy egasi, undan foydalanish, nusxa olish, oʻzgartirish bilan bogʻliq boʻlgan barcha huquqlarni oʻzida saqlaydi. Shu sababli bunday dasturlarni erkin boʻlmagan yoki yarim erkin dasturiy taʼminot deb ataladi.